**Isabel Crook** (forenklet kinesisk: 饶素梅; pinyin: *Ráo Sùméi*, født *Isabel Brown*; født 15. desember 1915 i Chengdu i Sichuan i Kina, død 20. august 2023 i Beijing) var en kanadisk antropolog, politisk fange, og professor ved Beijings fremmedspråksuniversitet.

Liv og virke
------------

### Bakgrunn, tidlig virke

Isabel Brown var datter av de kanadiske, protestantiske kinamisjonærene Homer G. Brown og Muriel J. Brown, *neé* Hockey. Homer G. Brown var dekan for lærerutdanningen ved West China Union University (華西協合大學). Dette var et lærested opprettet av amerikanske, britiske og kanadiske misjonærer fra flere protestantiske trossamfunn, herunder kvekere. Muriel etablerte Montessoriskoler flere steder i Kina; hun satt også i styret for YWCA.

Som barn ble Isabel interessert i antropologi og i de mange etniske minoritetene i Kina. Som 23-åring tok hun avgangseksamen ved University of Toronto, reiste tilbake til Kina og begynte på feltarbeid i Li fylke i Sichuan, som senere skulle bli del av Aba autonome prefektur for tibetanere og qiangfolk.

### Karriere, fengsling, ny karriere

Tidlig i 1940-årene møtte hun David Crook, en prominent britisk marxist og stalinist som hadde spionert for KGB i Spania og Shanghai. De giftet seg i 1942.

Sommeren 1947 dro hun og mannen til Tianjin via Hongkong og Shanghai, og dro til *Ten Mile Inn* landsbyen Shilidian i det vestlige fjellområdet i Wu'an fylke sør i provinsen Henan tett ved grensen til Hebei for å gjennomføre sosiale undersøkelser. Det gikk ut på å observere og studere den kinesiske landreform.

Seks måneder etter takket de positivt på en invitasjon fra ledere i det kinesiske kommunistiske parti om å undervise engelsk på en ny skole i Shijiazhuang for utenrikssaker, forløperen for Beijings fremmedspråksuniversitet (BFSU). Der bestemte de seg for å forbli boende i Kina.

Som lærer på BFSU la Crook grunnlaget for undervisningen i fremmede språk i Folkerepublikken Kina.

1959 utgav ekteparet Crook *Revolution in a Chinese Village, Ten Mile Inn,* og i 1966 kom *The First Years of Yangyi Commune*. Den britiske sinologen Delia Davin skrev at i denne «klassiske studie» og annet fra dem i skrift og tale av dem *«provided a positive picture of China to the outside world at a time when cold war simplifications were the norm.»"* Og Communist Party of Great Britain (Marxist-Leninist) kalte den første boken (*Revolution..*) *«seminal work, which has been bringing the achievements and challenges of the Chinese agrarian revolution to life for English-speaking readers since 1959.»*

Under kulturrevolusjonen ble David fengslet fra 1967 til 1973 i Qinchengfengselet, mens hun ble forbudt å bevege seg utenfor BFSUs *campus*. Hun sa senere at hun forstod og tilgav sine voktere.

I juni 2019 ble hun æresborger av distriktet Bishan i Chongqing.

Ekteparet Crook fikk tre sønner.

Hun døde i Beijing den 20. august 2023, i en alder av 107 år.

Verker
------

* *Xinglong Chang: Field Notes of a Village Called Prosperity 1940-1942* (兴隆场：抗战时期四川农民生活调查（1940-1942）)
* *Revolution in a Chinese Village: Ten Mile Inn* (十里店：中国一个村庄的革命)

**På kinesisk:**

* 伊莎白·柯鲁克; 俞锡玑. 《兴隆场：抗战时期四川农民生活调查，1940-1942》. 西方的中国形象. 由邵达翻译. 中华书局. 2013年1月 （中文（简体））.
* 大卫·柯鲁克; 伊莎白·柯鲁克. 《十里店 1 中国一个村庄的革命》. 上海人民出版社. 2007年7月 （中文（简体））.（1959年英国伦敦首版）.
* 大卫·柯鲁克; 伊莎白·柯鲁克. 《十里店 2 中国一个村庄的群众运动》. 上海人民出版社. 2007年7月 （中文（简体））.

Æresbevisninger
---------------

Den 30. september 2019 mottok Isabel Crook Vennskapsmedaljen fra den kinesiske president Xi Jinping.

Referanser
----------

1. ↑   VIAF-identifikator, VIAF-ID 39521135, besøkt 9. oktober 2017[Hentet fra Wikidata]
2. 1 2   www.chinadaily.com.cn, besøkt 20. august 2023[Hentet fra Wikidata]
3. ↑   www.xinhuanet.com[Hentet fra Wikidata]
4. 1 2 3 4  «A Story of Rural Wartime China, 70 Years in the Making». *The Wall Street Journal*. 13. desember 2013. Besøkt 5. oktober 2019.
5. ↑  «Parents 1915, Chengdu – Isabel Crook». 29. april 2018. Arkivert fra originalen 29. april 2018. Besøkt 2. mars 2020.
6. ↑  «Isabel Crook: Live with China one century». *chinadaily*. 7. juli 2017. Besøkt 5. oktober 2019.
7. ↑  «Isabel Crook: Founder of New China's Foreign Language Education». *www.fmprc.gov.cn*. Besøkt 21. august 2023.
8. ↑  London: Routledge & Paul, 1959; reprinted: New York: Pantheon Books, 1979
9. ↑  London: Routledge & K. Paul, 1966
10. ↑  "David Crook A communist who fought against Franco, spied for Stalin and wrote a classic book on change in China" (Obituary) Delia Davin The Guardian, 17.desember 2000
11. ↑  *Review: Ten Mile Inn by David and Isabel Crook* Proletarian Online 51 (Desember 2012)
12. ↑  «The Autobiography of david crook - The Ballad of Beijing Gaol (1967-73)». *davidcrook.net*. Besøkt 2. mars 2020.
13. ↑  *Sohu* **(kinesisk)**. 18. september 2019. Besøkt 5. oktober 2019.  Manglende eller tom `|tittel=` (hjelp)
14. ↑  «Michael Crook and his mother Isabel from Beijing in Conversation with Dr Frances Wood, SACU Vice President». *Society for Anglo-Chinese Understanding (SACU)* **(engelsk)**. Besøkt 21. august 2023.
15. ↑  «"友谊勋章"获得者伊莎白•柯鲁克逝世，享年108岁». 鳳凰網资讯. 20. august 2023.
16. ↑  «Isabel Crook: A life-long friend of China». *cri.cn*. 26. september 2019. Besøkt 5. oktober 2019.

Eksterne lenker
---------------

* Offisielt nettsted

* (en) Isabel Crook – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NCL **·** CiNii
 |